Стопанска камара Добрич

Обучение по ЗБУТ в Добрич
2022-10-07 09:30 - 16:30 (Europe/Sofia) | БИЗНЕС ЦЕНТЪР 101, ул. Даме Груев 17, Добрич, Bulgaria
БСК организира целодневно обучение по програмата за осигуряване на здравословни и безопасни условия на труд (ЗБУТ) и оценка на риска на работното място съгласно действащото в Република България законодателство.
Обучението е финансирано от Фонд „Условия на труд”.
Успешно преминалите обучението получават Удостоверение за завършено обучение по наредба РД-07-2/16.12.2009 г. на МТСП.
Обучението ще се проведе на 07.10.2022 г., петък, от 9.30 до 16.00 часа, в Хотел „България“ – гр. Добрич, пл. Свобода 8 (регистрация на участниците от 9.00 до 9.30 ч.). Обучението е безплатно за фирмите, членове на БСК, но с предварителна регистрация.
Заявки се приемат до 06.10.2022 г. или до запълване на местата в залата.
За контакт: Николай Радев, email: dobrich@bia-bg.com, тел.: 0899 86 30 50.
РЕГИСТРИРАЙТЕ СЕ ТУК!

НАЦИОНАЛЕН ПРОТЕСТ ЗА СИГУРНА ЕНЕРГИЯ НА ДОСТЪПНИ ЦЕНИ
2022-05-18 12:00 - 17:00
Точно 7 месеца след националния протест на работодателските организации (на 19.10.2021 г.)
промяна в енергийната сигурност не само че няма, но ситуацията е още по-влошена и влошаваща се.
Затова национално представителните работодателски организации – АИКБ, БСК, БТПП, КРИБ и ССИ,
организират
НАЦИОНАЛЕН ПРОТЕСТ
ЗА СИГУРНА ЕНЕРГИЯ НА ДОСТЪПНИ ЦЕНИ
на 18 май 2022 г., от 12:00 до 17:00 часа, пред Министерския съвет
Протестираме, защото:

Цените на горивата и ел.енергията достигнаха непосилни за преобладаващата част от небитовите потребители нива.

По ценовата верига се стигна до лавинорастяща инфлация, която с всеки изминал ден изяжда доходите на всеки български гражданин.

Държавата си позволи да третира бизнеса, от чиито данъци се издържа, като просяк, чакащ подаяния. Не държавните чиновници, а ние сме държавата! Защото държава без платежоспособен и развиващ се бизнес, без работни места и без данъци не може да съществува – крайно време е това да бъде осъзнато!

Широко прокламираните „мерки“ в подкрепа на бизнеса всъщност са в пъти по-малко от обявяваните и са крайно недостатъчни, ненавременни и неефективни.
Бизнесът не иска помощи – бизнесът иска спокойна среда, в която сам да си изкарва парите, да поддържа работни места и да създава блага. Бизнесът иска сигурност и прогнозируемост на доставките и цените на суровините и връщане с подходящи мерки на това, което е надвзетото при източника – предприятията и хората.

В продължение на почти една година нито едно правителство не чу ясните прогнози, аргументи и предложения на бизнеса.

Тази управленска глухота доведе икономиката ни до настоящото безизходно състояние.
Тази управленска глухота води страната ни към икономическото дъно, откъдето трудно ще можем да се оттласнем, ако продължаваме да летим надолу с тези страшни темпове.
Затова настояваме за:

Удължаване на механизма за компенсации за свръхвисоките цени на ел. енергията дотогава, докогато е необходимо: Компенсация в размер на 75% от разликата между средномесечната цена за съответния месец на БНЕБ и цената на енергийния микс при използване на средства от Фонда за сигурност на електроенергийната система, формиран от СВРЪХпечалбите на производителите на енергия.
Разликата между цената на газа при използването на посредници и цената на газа, която бихме получили по формулата в дългосрочния договор с “Газпром експорт”, да бъде поета като компенсация от бюджета.
Разработване и прилагане на механизъм за гарантиране на дългосрочно предлагане на ел. енергия, природен газ и петролни продукти на достъпни цени.
Програма за овладяване на инфлационните процеси и възстановяване на веригите на доставки.

В случай на неизпълнение на горните искания – ОСТАВКА на Правителството!
Нашият протест НЕ Е политически!
Нашият протест е ЗА:

спасяване на българската икономика,
прогнозируемост и конкурентоспособност,
спасяване на работните места и доходите,
намаляване на темповете на инфлацията,
спиране на обедняването на нацията.

Призоваваме всички, които не са съгласни с настоящия начин на управлението на българската икономика, да се присъединят към нас на 18 май, в 12:00 часа, пред Министерския съвет на РБ (София, бул. Дондуков 1).
Следвайте събитието във

ФОРУМ „ИНОВАЦИИ И РАСТЕЖ: ВАРНА“
2022-03-07 11:00 - 17:00
На 7 март 2022 г. от 11.00 часа в сградата на Висшето военноморско училище „Н. Й. Вапцаров“ във Варна ще се проведе бизнес събитието „ИНОВАЦИИ И РАСТЕЖ: ВАРНА“, което ще събере на едно място представители на новосъздаденото Министерство на иновациите и растежа от страна на ОП „Иновации и конкурентоспособност“ (ОПИК), Българска банка за развитие и Фонд на фондовете, които ще представят своите програми за развитие на бизнеса, както и от страна на главния организатор на събитието – ИАНМСП.
Събитието ще бъде открито от министъра на иновациите и растежа Даниел Лорер, а в специална презентационна част ще бъдат представени:

Мерки за насърчаване на иновациите и растежа на ОПИК
Мерки и инструменти в подкрепа на предприемачеството, прилагани от ИАНМСП
Нови продукти в подкрепа на иновационното развитие и растежа на предприятията, предлагани от Българската банка за развитие
Финансиране по програмите на Фонда на фондовете
Новият иновационен център към Висшето военноморско училище „Никола Й. Вапцаров“ – цели и предизвикателства
Черноморски икономически механизъм и развитие на синята икономика – възможности за растеж на морските индустрии

Участие в събитието ще вземат още представители на Морски клъстър България, представители на публичния и частния сектор, както и на академичната общност.
При проявен интерес следва да бъде направена регистрация до 2 март 2022 г. на адрес www.b2bconnect.bg, на страницата на събитието.
Допълнителна информация може да бъде получена от Николина Георгиева, тел. 02 940 7977 или Даяна Иванова, тел. 02/940 7983.

Уебинар: Представяне на възможностите за работодатели по Националната програма за заетост на хората с увреждания
2022-02-25 10:00 - 15:00 | ZOOM
Във връзка с обявения от Агенция за хората с увреждания конкурс за финансиране на проектни предложения на работодатели/органи по назначаване по Национална програма за заетост на хората с увреждания, на 25.02.2022 г., от 10.00 ч., ще се проведе онлайн събитие – „Ден на отворените врати“ за потенциални кандидатстващи по тази програма.
Участниците ще имат възможност да се запознаят с програмите, както и да зададат своите въпроси, свързани с условия на кандидатстване, отпускане на средства, наблюдение и отчетност на проектните предложения.
Събитието ще бъде под формата на уебинар в платформата ZOOM.
Линк за срещата – https://zoom.us/j/91273589181?pwd=[REDACTED]
Meeting ID: 912 7358 9181
Passcode: [REDACTED]

Програмата на събитието включва:
1. Представяне на Програмата – Презентация;
2. Въпроси и отговори.

Предстоят промени в отчетността на фирмите към НСИ. Срок за коментари 22 октомври!
2021-10-22
УВАЖАЕМИ ДАМИ И ГОСПОДА,
Информирам Ви, че на 2 септември 2021 г., в НСИ бе проведена работна среща, на която бяха представени промените в годишното отчитане на юридическите лица за 2021 г.
Акцент бе поставен върху отчетността на местни единици, които развиват дейността си на повече от един адрес.
Справката присъства вече няколко години в пакета документи, които се представят от фирмите в НСИ, като за 2021 г. попълването на тази справка вече става задължително.
По-долу прикачваме файлове с пояснителни бележки относно местните единици и презентация за промените в отчетността.
Моля Вашите становища и възникнали въпроси да изпратите в срок до 22 октомври 2021 г. на адрес: silvia@bia-bg.com, за да може да Ви бъде оказано съдействие от Българската стопанска камара (БСК) при необходимост и включването на коментарите Ви в становището на БСК.
Изтеглете прикачените документи ОТТУК!

Включете се в проучване на потребностите от работна сила до 15 октомври 2021 г.!
2021-10-15
УВАЖАЕМИ ДАМИ И ГОСПОДА,
Във връзка с проучване на потребностите от работна сила, което на основание чл.10 от Закона за насърчаване на заетостта /ЗНЗ/ се провежда два пъти в годината от Агенцията по заетостта съвместно с Комисията по заетостта към Областния съвет за развитие Ви предоставям следната информация:
Обобщените резултати от 7-те проучвания, проведени през настоящата и предходните 3 години, сред работодателите за обхвата, професиите, компетенциите, знанията и уменията на търсените кадри на областно и национално ниво са публикувани на сайта на Агенцията по заетостта, в рубриката „Проучване на потребностите от работна сила”.
Второто за 2021 г. анкетиране на работодателите ще се извърши през периода от 1-ви септември до 15-ти октомври 2021 г. (вкл.). За целта ще се използва приложеният при първото за 2021 г. проучване електронен /on-line/ анкетен формуляр, в който не са извършени промени. Същият е предназначен за работодатели от формирана статистическа извадка за всяка област – представители на различни групи по големина, икономическа дейност и др., с което ще се формира национална представителност на проучването.
В чл. 7а от Правилника за прилагане на ЗНЗ /ППЗНЗ/ е определен редът за провеждане на проучването, като за второто за 2021 г. проучване е необходимо:

При необходимост със заповед на Областния управител да се актуализира състава на работната група, която организира, координира и провежда събирането на информация от работодателите от приложената извадка в областта, като разпредели отговорностите по осъществяване на анкетирането на работодателите от извадката.
Предоставянето на анкетата да се извърши съвместно с ДБТ от областта, чрез изпращане на линка към анкетата по ел. поща на конкретните работодатели от извадката, както и чрез пряк или телефонен контакт с работодателите от извадката за информиране, консултиране и съдействие при попълване на анкетния формуляр.
Обобщаването на резултатите по области ще се извърши от ЦА на АЗ, като обработените данни в табличен формат /Excel/ ще бъдат предоставени чрез ДРСЗ на работната групи към КЗ, в срока, определен в приложената Матрица.
Председателят на Комисията по заетостта следва в срок до 05.11.2021 г. да изпрати доклад с анализ на резултатите от проведеното проучване на потребностите на работодателите до централното управление на Агенцията по заетостта по електронен път на следните ел.адреси: kremena.kalcheva@az.government.bg и a.delibasheva@az.government.bg или на официалния ел. адрес на Агенцията по заетостта.

Конкретните дейности, сроковете, начините и отговорните участници за изпълнението им са съгласно Матрица на дейностите за проучване на потребностите на работодателите, приложена отново към настоящото писмо.
Анкетният формуляр е само в електронен формат и за попълването му следва да се ползва следният линк:
http://survey.az.government.bg/index.php/224593?lang=bg
Приложено, Ви предоставям анкетата в четим формат за сведение, Матрица на дейностите за проучване на потребностите на работодателите, Списък на работодателите за анкетиране – пълна статистическа извадка.

ИЗТЕГЛЕТЕ ФОРМУЛЯРА ЗА УЧАСТИЕ В АНКЕТАТА

Обучение по ЗБУТ в Добрич
2021-10-08 09:30 - 16:30 | БИЗНЕС ЦЕНТЪР 101, ул. Даме Груев 17, Добрич, Bulgaria
Стопанска камара – Добрич организира целодневно обучение по програмата за осигуряване на здравословни и безопасни условия на труд (ЗБУТ) и оценка на риска на работното място съгласно действащото в Република България законодателство.
Обучението е финансирано от Фонд „Условия на труд”. Успешно преминалите обучението получават Удостоверение за завършено обучение по наредба РД-07-2/16.12.2009 г. на МТСП.
Обучението ще се проведе на 08.10.2021 г., петък, от 9.30 до 16.00 часа, в Хотел „България“ – гр. Добрич, пл. Свобода 8 (регистрация на участниците от 9.00 до 9.30 ч.), и е безплатно за фирмите, но с предварителна регистрация.
Заявки се приемат до 07.10.2021 г. или до запълване на местата в залата.
За контакт: Николай Радев, email: dobrich@bia-bg.com
ФОРМА ЗА РЕГИСТРАЦИЯ
ВАЖНО: Обучението ще се проведе при спазване на въведените противоепидемични мерки!
______
ПРОГРАМА НА ОБУЧЕНИЕТО
Модул 1: Международно, европейско и национално законодателство по безопасността и здраве при работа

Цели и приоритети на Стратегиите по безопасност и здраве при работа на Международната организация на труда, Европейския съюз и Република България.
Национална програма по безопасност и здраве при работа.
Основни нормативни актове на МОТ и ЕС регламентиращи осигуряването на безопасност и здраве при работа.
Държавна политика, нормативна уредба, основни принципи и организация на дейностите по безопасност и здраве при работа.

Модул 2: Политика на предприятието и привеждането му в съответствие с нормативните разпоредби за осигуряване на безопасност и здраве при работа (БЗР)

Оценяване на рисковете за безопасността и здравето на работещите.
От оценяване на риска към управление на здравето и безопасността при работа.
Основните принципи в БДС ISO 45001:2018 „Системи за управление на здравето и безопасността при работа. Изисквания с указания за прилагане”.
Цели, задачи и съдържание на политиката на предприятието за осигуряване на безопасност и здраве при работа.
Права и задължения на участниците в трудовия процес за осигуряване на БЗР:

Работодател;
Работещи;
Орган/Служба по безопасност и здраве при работа;
Служба по трудова медицина;
Комитети и групи по условия на труд.

Модул 3: Процедури и дейности по осигуряване на безопасност и здраве при работа

Периодично обучение и инструктаж на работниците и служителите по правилата за осигуряване на здравословни и безопасни условия на труд
Трудови злополуки, професионални болести и свързани с труда заболявания;
Специална закрила на някои категории работници и служители;
Стрес на работното място и психосоциални рискове;
Безопасност при използване на опасни химически вещества и смеси;
Поддържане на работното място в безопасно състояние;
Теми, поискани от работодателите.

Модул 4: Примерни документи на предприятието. Добри практики, анкети и тестове

Онлайн среща „Наука и бизнес“ представя научни разработки за въвеждане в производството
2021-03-08 10:30 - 14:00
Изпълнителната агенция за насърчаване на малките и средните предприятия (ИАНМСП) организира бизнес събитие – „Наука за бизнес“, организирано съвместно с Българската академия на науките (БАН), което се завръща изцяло онлайн след отлагането му през 2020 г. поради пандемията COVID-19.
Събитието ще се проведе на 18 март (четвъртък), от 10.30 часа и ще покаже най-интересните разработки на Академията, готови да се превърнат в успешен бизнес.
Форумът цели да покаже на българските бизнес среди, че БАН произвежда множество продукти и технологии, готови да излязат на пазара или да бъдат внедрени в производството за оптимизация на процесите в предприятията.
Основна мисия на „Наука за бизнес“ е да подпомогне изграждането на устойчива институционална среда за сътрудничество и взаимодействие между българската наука и бизнеса и ще събере на едно място във виртуалното пространство представители на институтите, лабораториите и Единния център за иновации на БАН и десетки български предприемачи, собственици на компании и иновационни ентусиасти.
В рамките на форума ще бъдат представени съвместни проекти между БАН и българските предприятия, успели да се наложат на пазара, както и научно-приложните продукти и технологии на изследователи от Академията, по които се работи в момента.
С редица презентации събитието ще покаже най-интересните проекти на Академията за оптимизация на индустриалните задачи, 3D цифровизация, енергийна ефективност, водородни технологии, екология, електро- и топлопроизводство, съхранение на енергия, медицина, вирусология, фармацевтична промишленост, лозарство, винарство и много други.
Участниците в „Наука за бизнес“ ще могат да разберат повече за най-новите изделия, създадени в научните институти на БАН, както и да установят контакт с представители на Академията и ИАНМСП в сесията за въпроси и отговори Q&A. Събитието се организира с подкрепата на Enterprise Europe Network – България.
Участието в събитието е безплатно и достъпно чрез бърза регистрация тук
За допълнителни въпроси може да се обръщате към г-жа Ася Андреева – Дирекция „Интернационализация на МСП“ в ИАНМСП на тел. 02 940 79 89 или е-поща: a.andreeva@sme.government.bg

Проучване за работодателските потребности от кадри. Срок: 16.10.2020 г.!
2020-10-16
Агенцията по заетостта отново стартира проучване сред работодателите в България за техните потребности от работна сила. Втората за годината анкета ще се проведе в периода 1 септември – 16 октомври 2020 г. включително и ще продължи проследяването на тенденциите за това от какви професии и умения на работната сила се нуждае бизнесът в краткосрочен и средносрочен план. В отговор на създалата се ситуация, свързана с COVID-19, работодателите ще могат да споделят и очакванията си за влиянието, което COVID-кризата може да окаже върху евентуалното освобождаване или наемане на нов персонал.
Проучването на Агенцията по заетостта стартира за първи път през 2018 г. и се провежда два пъти в годината на основание чл. 10 от Закона за насърчаване на заетостта, съвместно с Комисиите по заетост към Областните съвети за развитие в 28-те области в страната.
Анкетирането и този път ще обхване първоначално работодатели от формирана национално представителна извадка, представяща всички сектори на икономиката, различни по статут и големина предприятия с териториално разпределение във всички области в страната. На разположение на работодателите е актуализиран онлайн анкетен формуляр, в който те могат да посочат от какви специалисти със средно и висше образование ще имат нужда през следващите 12 месеца и след по-дълъг период – от 3 до 5 години. Те отново ще могат да очертаят и най-необходимите компетентности и умения, които трябва да притежава търсеният от тях персонал.
За работодатели, които не попадат в статистическата извадка, но имат желание да участват в проучването, ще бъде изготвен отделен електронен формуляр с аналогични въпроси, който ще бъде достъпен в периода 28 септември – 16 октомври 2020 г. на електронната страница на Агенцията по заетостта в рубрика „Проучване на потребностите от работна сила”.
Както досега, получените резултати за нуждите на работодателите от персонал през следващите 12 месеца ще бъдат използвани при подготовката на краткосрочните мерки и програми за организиране и провеждане на подходящи обучения за професионални и ключови умения с цел ориентация съобразно изискванията на работодателите. Посочените от работодателите очаквания за необходимите им специалисти с висше и средно образование след 3 до 5 години пък ще се използват при определяне на приоритетите на областната и националната политика в сферата на образованието, обучението и насърчаване на заетостта.
Агенцията по заетостта отново разчита на активното включване на работодателите и предоставената от тях реална и конкретна информация за обхвата, професиите, компетенциите и уменията на търсените от тях кадри.

Обучение по ЗБУТ в Добрич
2020-10-09 09:30 - 16:30 | БИЗНЕС ЦЕНТЪР 101, ул. Даме Груев 17, Добрич, Bulgaria
Стопанска камара Добрич организира целодневно обучение по програмата за осигуряване на здравословни и безопасни условия на труд (ЗБУТ) и оценка на риска на работното място съгласно действащото в Република България законодателство. Обучението е финансирано от Фонд „Условия на труд”. Успешно преминалите обучението получават Удостоверение за завършено обучение по наредба РД-07-2/16.12.2009 г. на МТСП.
Обучението ще се проведе на 9 октомври 2020 г., петък, от 9.00 до 16.30 часа, в Хотел „България“ – гр. Добрич, пл. Свобода 8, и е безплатно за фирмите, но с предварителна регистрация.
Заявки се приемат до 08.10.2020 г. или до запълване на местата в залата.
вж. РЕГИСТРАЦИОНЕН ФОРМУЛЯР
За контакт: Николай Радев, email: dobrich@bia-bg.com

ПРОГРАМА НА ОБУЧЕНИЕТО
Модул 1: Международно, европейско и национално законодателство по безопасността и здраве при работа

Цели и приоритети на Стратегиите по безопасност и здраве при работа на Международната организация на труда, Европейския съюз и Република България.
Национална програма по безопасност и здраве при работа.
Основни нормативни актове на МОТ и ЕС регламентиращи осигуряването на безопасност и здраве при работа.
Държавна политика, нормативна уредба, основни принципи и организация на дейностите по безопасност и здраве при работа.

Модул 2: Политика на предприятието и привеждането му в съответствие с нормативните разпоредби за осигуряване на безопасност и здраве при работа (БЗР)

Оценяване на рисковете за безопасността и здравето на работещите.
От оценяване на риска към управление на здравето и безопасността при работа.
Основните принципи в БДС ISO 45001:2018 „Системи за управление на здравето и безопасността при работа. Изисквания с указания за прилагане”.
Цели, задачи и съдържание на политиката на предприятието за осигуряване на безопасност и здраве при работа.
Права и задължения на участниците в трудовия процес за осигуряване на БЗР:

Работодател;
Работещи;
Орган/Служба по безопасност и здраве при работа;
Служба по трудова медицина;
Комитети и групи по условия на труд.

Модул 3: Процедури и дейности по осигуряване на безопасност и здраве при работа

Периодично обучение и инструктаж на работниците и служителите по правилата за осигуряване на здравословни и безопасни условия на труд
Трудови злополуки, професионални болести и свързани с труда заболявания;
Специална закрила на някои категории работници и служители;
Стрес на работното място и психосоциални рискове;
Безопасност при използване на опасни химически вещества и смеси;
Поддържане на работното място в безопасно състояние;
Теми, поискани от работодателите.

Модул 4: Примерни документи на предприятието. Добри практики, анкети и тестове

Дарение на електромобил за механотехникума в Добрич
2020-06-25 10:00 - 11:00
На 25 юни 2020 г., четвъртък, от 10.00 часа, в ПГ по механотехника и електротехника „М. Ломоносов“ официално ще бъде връчен електромобил, който е дарение от Стопанска камара – Добрич. Електромобилът ще служи за учебни цели, като предстои в гимназията да бъде открита и специализирана паралелка за електрическа мобилност.
В церемонията по връчването на дарението ще се включат кметът на Добрич – Йордан Йорданов, зам.-областният управител, отговарящ за образованието – Живко Желязков, председателят на Стопанска камара Добрич – Николай Радев, и др.

Информационен семинар „Европейско финансиране за бизнеса в Добрич“
2020-03-17 09:30 - 13:00 | Община град Добрич, бул. България 12, Добрич, Bulgaria
Областен информационен център – Добрич,
в партньорство с Община град Добрич и Стопанска камара Добрич,
има удоволствието да Ви покани на информационно събитие:
„ЕВРОПЕЙСКО ФИНАНСИРАНЕ ЗА БИЗНЕСА В ДОБРИЧ“
на 17 март 2020 г., в Заседателната зала на община град Добрич (ул. България 12, ет. 2)

ПРОГРАМА

09:30-10:00
Регистрация на участниците

10:00-10:15
Откриване на събитието и приветствени думи
Йордан Йорданов, кмет на община град Добрич
Николай Радев – председател на Стопанска камара – Добрич

10:15-10:35
Проекти на Изпълнителна агенция за насърчаване на малкия и средния бизнес, финансирани по ОПИК 2014-2020 и насочени към бизнеса
д-р Бойко Таков, изпълнителен директор на ИАНМСП
Въпроси и отговори

10:35-11:15
Финансови инструменти за бизнеса
Петър Михайлов, експерт Инвестиции в сектор МСП от Фонда на фондовете
Въпроси и отговори

11:15-11:30
Представяне на услугите и дейността на „Enterprise Europe Network“ – Добрич
Татяна Гичева, ръководител на офиса
Въпроси и отговори

11:30-12:00
Процедура BG16RFOP002-1.022 „Стимулиране внедряването на иновации от съществуващи предприятия“, Оперативна програма Иновации и конкурентоспособност 2014-2020 г.
Инж. Геновева Друмева, управител на ОИЦ – Добрич
Въпроси и отговори

12:00-12:30
Представяне на процеса на програмиране на новия програмен период (2021-2027 г.). Дискусия с бизнеса за финансиране на фирмените стратегии за растеж.
Станислав Попдончев, зам.-председател и главен финансов директор на БСК,
и Светлана Дончева, директор на Център за управление на проекти в БСК

12:30-13:00
Дискусия, обмяна на идеи

13:00
Закриване на конференцията и кетъринг – лек обяд

Участието е безплатно. Регистрирайте се ТУК до 15 март 2020 г.!
За контакт: Областен информационен център – Добрич,
тел. 0897560860, 0897560660, 0897560760, oic_dobrich@abv.bg

Обучение по ЗБУТ в Добрич
2019-11-22 08:00 - 17:00 | БИЗНЕС ЦЕНТЪР 101, ул. Даме Груев 17, Добрич, Bulgaria
Стопанска камара Добрич организира целодневно обучение по програмата за осигуряване на здравословни и безопасни условия на труд (ЗБУТ) и оценка на риска на работното място съгласно Наредба РД-07-2/16.12.2009 г. – Програма ЗБУТ `2019.
Обучението ще се проведе на 22 ноември 2019 г., петък, от 9.00 до 16.30 часа, в Хотел „България“ – гр. Добрич, пл. Свобода 8, и е безплатно за фирмите, но с предварителна регистрация (вж. РЕГИСТРАЦИОНЕН ФОРМУЛЯР)
За контакт и записване: Николай Радев, email: dobrich@bia-bg.com
ПРОГРАМА НА ОБУЧЕНИЕТО
Модул 1: Международно, европейско и национално законодателство по безопасността и здраве при работа

Цели и приоритети на Стратегиите по безопасност и здраве при работа на Международната организация на труда, Европейския съюз и Република България.
Национална програма по безопасност и здраве при работа.
Основни нормативни актове на МОТ и ЕС регламентиращи осигуряването на безопасност и здраве при работа.
Държавна политика, нормативна уредба, основни принципи и организация на дейностите по безопасност и здраве при работа.

Модул 2: Политика на предприятието и привеждането му в съответствие с нормативните разпоредби за осигуряване на безопасност и здраве при работа (БЗР)

Оценяване на рисковете за безопасността и здравето на работещите.
От оценяване на риска към управление на здравето и безопасността при работа.
Основните принципи в БДС ISO 45001:2018 „Системи за управление на здравето и безопасността при работа. Изисквания с указания за прилагане”.
Цели, задачи и съдържание на политиката на предприятието за осигуряване на безопасност и здраве при работа.
Права и задължения на участниците в трудовия процес за осигуряване на БЗР:

Работодател;
Работещи;
Орган/Служба по безопасност и здраве при работа;
Служба по трудова медицина;
Комитети и групи по условия на труд.

Модул 3: Процедури и дейности по осигуряване на безопасност и здраве при работа

Периодично обучение и инструктаж на работниците и служителите по правилата за осигуряване на здравословни и безопасни условия на труд
Трудови злополуки, професионални болести и свързани с труда заболявания;
Специална закрила на някои категории работници и служители;
Стрес на работното място и психосоциални рискове;
Безопасност при използване на опасни химически вещества и смеси;
Поддържане на работното място в безопасно състояние;
Теми, поискани от работодателите.

Модул 4: Примерни документи на предприятието. Добри практики, анкети и тестове

Регионална среща с бизнеса във Варна
2019-11-22
В изпълнение на проект „Изготвяне на Национална стратегия за малки и средни предприятия (МСП) в България 2021 – 2027 г.“, Министерството на икономиката организира регионални консултации за обмяна на мнения и идеи с представители на малкия и среден бизнес, работодателски организации, синдикати, неправителствени организации и всички заинтересовани страни. Събитието е предназначено за: собственици и/или управители на МСП, работодателски организации, НПО, представители на местната власт и други заинтересовани лица.
За Североизточен район регионалната консултация ще се проведе в гр. Варна на 22 ноември 2019 г., във Фестивален и конгресен център, зала 4 „Пресцентър“. Участието е безплатно, но за да запазите своето място, е необходимо да попълните регистрационната форма ТУК до 19 ноември!
Новият дългосрочен стратегически документ ще послужи за основа на следващата многогодишна финансова рамка 2021 – 2027 г. и ще определи националните приоритети и мерки в подкрепа на малките и средни предприятия и за подобряване на бизнес средата. Приоритетни области за стратегическия документ са: предприемачество, достъп до финансиране, достъп до пазари, дигитализация и умения, околна среда, бизнес среда.
Активното участие във формулирането и обсъждането на конкретните политики за подкрепа е важно за бъдещото развитие на МСП; за формирането на целите, приоритетите и мерките по бъдещата Оперативна програма Иновации и конкурентоспособност 2021-2027 г.
Вашето мнение е важно, затова предоставяме възможност да споделите своите въпроси и коментари преди, по време на и след всяка регионална консултация тук.
За контакт: Валентина Янакиева – valentina.yanakieva@pwc.com или тел. +359 894 332 934.

Дни на отворени врати при работодатели и в професионалните гимназии на регионално ниво
2019-10-28 - 2019-10-31
В периода 28-31 октомври 2019 г. ще се проведе „Седмица на професионалните умения в България“. Събитието е част от Европейската седмица на професионалните умения и се организира от Министерството на образованието и науката. В рамките на Седмицата на професионалните умения ще се проведат Дни на отворени врати при работодатели и в професионалните гимназии на регионално ниво.
МОН и РУО-Добрич канят работодателите да се включат в Дните на отворените врати и да посрещнат ученици в своите производствени помещения, където да ги запознаят с естеството на работа и да привлекат техния интерес към професионалното образование.
Работодателите, които имат интерес и готовност да се включат в инициативата, могат да заявят това свое желание чрез Стопанска камара Добрич, на адрес dobrich@bia-bg.com, до 23 октомври 2019 г. В писмото си посочете: името на компанията, адрес, подходяща дата за посещение и лице за контакт.

Заседание на Комисията по заетост към Областния съвет за развитие
2019-10-17 10:00 - 17:00 | Областна администрация Добрич, ул. "Независимост" № 5, Добрич, Bulgaria
На 17 октомври 2019 г., от 10.00 часа, в зала „Пресцентър“ на Областна администрация – Добрич, ще се проведе заседание на Комисията по заетост към Областния съвет за развитие. Ще бъде представена и обсъдена информация от проведено анкетно проучване на потребностите на работодателите от работна сила, по реда на Закона за насърчаване на заетостта. В заседанието ще участва и председателят на Стопанска камара – Добрич, Николай Радев.

Работна среща на Областната координационна група за учене през целия живот
2019-10-11 10:00 - 15:00 | Областна администрация Добрич, ул. "Независимост" № 5, Добрич, Bulgaria
На 11 октомври 2019 г., от 10.00 часа, в сградата на Областна администрация – Добрич, ще се проведе първата работна среща на Областната координационна група (ОКГ) за учене през целия живот, в която ще участва и председателят на Стопанска камара Добрич – Николай Радев.
Областната координационна група за учене през целия живот се създава в изпълнение на Европейската програма за учене на възрастни и на Националната стратегия за учене през целия живот за периода 2014-2020 г.
Аналогично на Националната координационна група за учене през целия живот, която функционира от 2014 г., основните функции на ОКГ ще бъдат насочени към планиране, оценка и анализ на политиката за учене през целия живот. Целта е да стартира прилагането на ефективна система за координиране на всички заинтересовани страни за осигуряване на съгласуваност и ефективност на политиката за учене на възрастни, както и осигуряване на условия за нейното разработване на областно ниво.
По време на първата си среща членовете на ОКГ ще приемат Правилник за дейността на Групата.
За повече информация: Кемал Асан – главен експерт в Областна администрация – Добрич, тел. 058/ 655 418.

Работна среща с представители на МБВР относно развитието на Североизточния район
2019-07-24 11:30 - 13:30
Министерството на регионалното развитие и благоустройството е в процес на изпълнение на Споразумение с Международната банка за възстановяване и развитие (МБВР), за оказване на консултантска помощ в подкрепа на подобряване на процеса на регионално развитие в България и подпомагане в процеса на програмиране за периода 2021-2027 г.
В тази връзка са запланувани провеждането на стратегически консултации за регионално развитие на представители на МБВР с широк кръг заинтересовани страни, в периода 15-26 юли 2019 г. Работната среща в Североизточен район ще бъде проведена на 24 юли 2019 г., от 11.30 до 13.30 ч., в хотел „Тера Европа“ – гр. Търговище.
За участие в срещата са поканени членовете на Областния съвет за развитие на Област Добрич, в който БСК е представена от Николай Радев – председател на Стопанска камара Добрич.
Партньорството между всички заинтересовани страни е от решаващо значение за провеждане на успешна политика на регионално развитие, поради което са поканени за участие в този процес представители на неправителствения сектор, на академичните среди, на местния бизнес и граждани.
За допълнителна информация:
Областна администрация Добрич
9300 Добрич, ул. Независимост 5
тел.: +359 58 601 200
факс: +359 58 601 249
е-mail: governor@dobrich.government.bg
web: www.dobrich.government.bg

Семинар, посветен на Стратегията за корпоративна социална отговорност и Закона за предприятията на социалната и солидарна икономика
2019-07-16 09:30 - 12:30 | Община град Добрич, бул. България 12, Добрич, Bulgaria
На 16 юли 2019 г., в Добрич, ще се проведе семинар, посветен на новите моменти в Стратегията за корпоративна социална отговорност, Закона за предприятията на социалната и солидарна икономика и представяне на марката „Продукт на социално предприятие“, която ще се предоставя за безвъзмездно ползване от социалните предприятия, вписани в Регистъра на социалните предприятия. Марката ще служи за обозначаване на техните стоки или услуги, с цел подобряване на конкурентоспособността на предприятията, за да участват пълноценно в рамките на единния европейски пазар и да генерират икономическа и социална добавена стойност..
Събитието се организира в изпълнение на Оперативния план на Министерството на труда и социалната политика (МТСП) за 2019 г. и Управленската програма на правителството на Р България (2017-2021 г.), дирекция „Жизнено равнище, демографска политика и социални инвестиции“ (ЖРДПСИ) на МТСП, съвместно с Центъра за развитие на човешките ресурси и регионални инициативи (ЦРЧРРИ).
За участие в семинара са поканени представители на централната и местната власти, социалните партньори (синдикати и работодателски организации), социални предприятия, граждани и други заинтересовани страни, а целта е да бъдат дискутирани перспективите в областта на социалната икономика. БСК ще бъде представена от Николай Радев, председател на Стопанска камара Добрич.
Вж. ПРОГРАМА
За допълнителна информация: Божидара Василева, младши експерт в ЦРЧРРИ, тел. 0882 82 66 85, email: bojidara_vasileva@chrdri.net.
Заявки за участие се приемат до 5 юли 2019 г.

Регионален съвет за развитие в Североизточен район
2019-06-26 10:00 - 12:30
Съвместно заседание на Регионалния съвет за развитие (РСР) и на Регионалния координационен комитет към РСР в Североизточен район (СИР) ще се проведе на 26 юни 2019 г., от 10.00 часа, в зала 1 на Икономически университет – гр. Варна (бул. Княз Борис I №77).
В заседанието ще участва и председателят на Стопанска камара Добрич Николай Радев.
Заседанието ще протече при следния дневен ред:

10.00-10.30 ч.
Регистрация на участниците и гостите в заседанието на РСР и РКК в СИР

10.30-10.40 ч.
1. Откриване на заседанието и приемане на дневен ред.
Докладва председателят на РСР и РКК в СИР Стоян Пасев, областен управител на Област Варна

10.40-10.50 ч.
2. Приемане на информация за изпълнението на решенията на заседанието на РСР в СИР, проведено на 04.04.2019 г., в гр. Варна.
Докладва председателят на РСР и РКК в СИР Стоян Пасев, областен управител на Област Варна

10.50-11.10 ч.
3. Представяне на Годишен доклад за 2018 г., относно наблюдението и изпълнението на регионалния план за развитие на СИР 2014-2020 г.
Докладват представители на отдел СИР, ГДСППРР, МРРБ

11.10-11.30 ч.
4. Представяне на Социално-икономически анализ на районите в РБ с основна цел да послужи като основна база в процеса на планиране и програмиране на следващия програмен период 2021-2027 г. в областта на регионалното развитие.
Докладва представител на Национален център за териториално развитие ЕАД

11.30-11.50 ч.
5. Представяне на информация за изпълнението на Оперативните програми в СИР и възможности за кандидатстване по процедури по ОП 2014-2020 г.
Докладват представители на различните ОП

11.50-12.00 ч.
6. Други въпроси

12.00-12.10 ч.
7. Предаване на председателството на РСР и РКК в СИР за периода 01.07.2019 г. – 31.12.2019 г. на Областния управител на Област Търговище

12.10-12.20 ч.
8. Приемане на съобщение до средствата за масово осведомяване за осигуряване на публичност на приетите от РСР в СИР Решения.
Докладва председателят на РСР и РКК в СИР Стоян Пасев – областен управител на Област Варна

12.20-12.30 ч.
Закриване на съвместното заседание на РСР и РКК в СИР

Конференция „Бизнесът и регионите“ (София)
2019-06-21
Списание „Икономист“ и Българската стопанска камара имат удоволствието да Ви поканят да участвате в конференцията „Бизнесът и регионите“, която ще се проведе на 21 юни 2019 г., петък, от 9,00 ч. в хотел „Хилтън“, гр. София.
Целта на дискусията е да покаже как големият бизнес допринася за устойчивото развитие на регионите в България; влиянието, което оказва върху развитието на малкия бизнес; значението му за съществуването на редица населени места. Включва както икономически аспекти, така и социални инициативи и въпроси, свързани с развитие на обществото.
Дискусията ще се концентрира в три основни панела:

„Въздействието на големия бизнес върху икономическото развитие на регионите – преки ефекти (създаване и развитието на малки бизнеси, свързани с дейността на големия или с обслужването на служителите му, примери на устойчивото им развитие) и непреки ефекти (как местната власт мултиплицира бизнес успеха чрез привличане на още инвеститори).
Въздействието на големия бизнес върху социалното развитие и качеството на живот в регионите – споделяне на добри практики от реализирани и реализиращи се проекти за създаване на споделена стойност (shared value creation) и подкрепа на местните общности в здравеопазването, образованието, околната среда и др.
Възможности за финансова подкрепа за развитието на бизнеса и регионите – подкрепа на стартирането и разрастването на малки и средни компании като поддоставчици; подкрепа за растежа на големите компании, което засилва положителното влияние върху регионалните икономики.

Да открият конференцията са поканени вицепремиерът Томислав Дончев и министърът на регионалното развитие Петя Аврамова. В началото й Институтът за пазарна икономика ще представи анализ на регионалните профили, а консултантската компания „Денкщат“ ще акцентира върху устойчивото развитие на регионите.
Вж. ПРОГРАМА и РЕГИСТРАЦИОННА ФОРМА
Вижте САЙТА НА СЪБИТИЕТО!

HR конференция „Активиране на ресурсите на пазара на труда“ (Боровец)
2019-05-30 - 2019-05-31
„Активиране на ресурсите на пазара на труда“ е основната тема на предстоящата международна HRконференция, която Българска асоциация за управление на хора организира на 30 и 31 май в Боровец.
В програмата на събитието са включени лектори от различни индустрии, които ще дадат отговор на няколко основни въпроса: промяната в HR функцията и новите роли на професионалистите в сферата, съобразено с динамиката на бизнеса; новите канали за привличане на кандидати; кои са предизвикателствата, пред които сме изправени една година след въвеждането на Регламента за защита на личните данни, вкл. как да ги преодолеем; как да развиваме специалистите, от които имаме нужда, вътре в компанията и/или в партньорство с образователни институции; привличане на кандидати с позитивни фирмени практики и как да активираме нишовите резерви на пазара на труда.
Основни лектори на събитието са Том Хаак, директор на HR Trend Institute; Иван Нейков, Балкански институт за труда и социалната политика и доц. Ралица Ганева от СУ „Св. Климент Охридски“, анализатор на пазара на труда и участник в проекта на МТСП за анализ на бъдещия пазар на труда в България към 2032 г.
Крайният срок за ранни записвания е 10 май – подробности може да намерите ТУК.

Форум „Взаимодействие между бизнеса и образованието в Област Добрич“
2019-05-22 10:00 - 13:00 | Община град Добрич, бул. България 12, Добрич, Bulgaria
Дискусионен форум, посветен на взаимодействието между бизнеса и образованието на територията на Област Добрич, ще се проведе на 22 май 2019 г., в сградата на Община Добрич, от 10.00 до 12.30 часа.
Съорганизатори на форума са Стопанска камара – Добрич и Община Добрич.
За участие са поканени представители на фирми от региона, ръководители на професионални гимназии и други образователни институции на територията на Област Добрич, както и медии.
Форумът ще бъде открит от кмета на Община Добрич Йордан Йорданов и председателя на Българската стопанска камара Радосвет Радев.
Събитието цели да предложи платформа за информационен обмен между държавните институции (МОН и местна власт), регионалния бизнес и образователните институции в региона (професионални и общообразователни гимназии), като представи настоящите базови проблеми и решения от гледна точка на трите страни в процеса.
Предлагайки диференциран и подробен анализ на ситуацията, форумът ще предложи идеи за:

подобряване на комуникацията между трите звена;
адаптация на образованието към нуждите на пазара на труда;
по-застъпена интеракция и интеграция на образованието със и в бизнеса;
формулиране на по-ясни изисквания спрямо практическите умения и компетенции на учащите се;
приоритизиране на дългосрочните цели

Участието във форума е безплатно, но е необходима регистрация.
За целта попълнете ФОРМАТА ЗА РЕГИСТРАЦИЯ до 21 май 2019 г.
Вижте събитието във
Аудиоспот в Дарик радио – Добрич:
https://dobrich.bia-bg.com/wp-content/uploads/2019/04/BSK-audio_Darik.mp3

Програма:
10.00 ч.: Откриване (продължителност 15 минути)

Йордан Йорданов – кмет на Община Добрич
Радосвет Радев – председател на Българската стопанска камара

10.15 ч.: Панел 1 – базовият проблем с кадрите (продължителност 20 минути)
Националната картина: Общи проблеми на пазара на труда, свързани с уменията и компетенциите на работната сила (Къде са дефицитите на професионалното образование?). Лектор: Радосвет Радев – председател на БСК.
Регионалната картина: Представяне на резултатите от анкетно проучване сред добричкия бизнес относно работната сила. Лектор: Николай Радев – председател на Стопанска камара – Добрич
10.35 ч.: Панел 2 – примери от практиката (продължителност 60 минути)

Представяне на възможностите за дуално обучение по проект „Домино“. Лектор: Петя Евтимова – ръководител на проекта

Опитът на Браншовата камара на дървообработващата и мебелната промишленост в областта на дуалното обучение. Лектори: Галин Господинов – председател на БКДМП, и инж. Марияна Дражева – директор на Професионална гимназия по механотехника и електротехника – гр. Добрич

Опитът на „Албена“ АД в областта на дуалното обучение. Лектори: Красимир Станев – изп. директор на Албена АД, и Нели Апостолова – директор на Професионална гимназия по туризъм – гр. Добрич

Опитът на ПГКПИ – гр. Бургас. Лектор: Димитрина Тодорова – директор на гимназията

11.35 ч.: Дискусия (продължителност 55-60 минути)
12.30 ч.: Край на дискусията

Информационни дни „Дигитализацията на регионалната индустрия – предизвикателства, перспективи, практики и решения“ (Варна)
2019-05-21 - 2019-06-11
Стопанска камара – Варна организира информационни вторници на които ще се разисква „Дигитализацията на регионалната индустрия – предизвикателства, перспективи, практики и решения“ – Петте „преразказани“ принципа на Индустрия 4.0
Теми по дни:

21 май 2019 г., от 14:00 часа – Вертикална свързаност – кибер-физични системи (Cyber-physical System – CPS), чрез които се създават мрежи за саморегулиране на пространствено разпределени производствени ресурси
28 май 2019 г., от 14:00 часа – Виртуализация, при която реалният свят се чете от сензори и се трансформира във виртуални изображения
Децентрализация – принцип, при който вземането на решения се осъществява от кибер-физични системи и предсказващи (predictive) модели
04 юни 2019 г., от 14:00 часа – Отговор в реално време, който се състои в “улавяне» на информация, обработка и вземане на решения.
11 юни 2019 г., от 14:00 часа – Ориентация към клиента, което е възможно благодарение на факта, че индустрията 4.0 има за цел да създаде директна обратна връзка между потребителя, продукта и човека, който го е проектирал

Лектор: г-жа Силвия Щумпф – Бизнес агенция
Информационните срещи ще разгледат къде е нашият регион в рамките на промяната, свързани с дигитализацията, какво трябва да правят българските компании и отделните индустрии, за да станат част от новата вълна.

Какво ще означава това за работната сила, за растежа и развитието на региона?
Ще покажем иноваторите в индустрията, които вече оформят бъдещето.

Акценти в програмата

Регионална перспектива: от конкуренция до сътрудничество на новата европейска индустриална карта
Производството става високотехнологично – иновации и трансфер на знания към традиционните индустрии
Как да се насърчат нови научноизследователски и развойни дейности в региона, както и партньорства с водещи изследователски институции
Тенденциите в интелигентното производство, анализ на данните и индустриален интернет на нещата
Приемане на кръговата икономика: ползи за бизнеса Ø Финансиране на иновациите и дигиталната трансформация–––

За контакт:
Стефка Хадживасилева
Експерт, Стопанска камара Варна
https://www.facebook.com/skvarnasaborni22/
тел.052/622-304
факс.052/601-604
бул.”Съборни”22 Варна 9000
e-mail: isa_varna@abv.bg

Включете се в нашето проучване за нуждата от работна сила в Област Добрич до 15 май!
2019-05-15
Стопанска камара – Добрич стартира проучване на потребностите от кадри на територията на Област Добрич.
За целта СК-Добрич отправя покана към фирмите на територията на Област Добрич да се включат в проучването, като попълнят електронния въпросник ТУК до 15 май 2019 г.
Резултатите от проучването ще бъдат представени официално по време на дискусионен форум „Взаимодействие между бизнеса и образованието“, който се организира съвместно от Стопанска камара – Добрич и Община Добрич, и ще се проведе на 22 май 2019 г., сряда, от 10.00 ч., в гр. Добрич.
Във форума ще участват зам.-министърът на образованието и науката Деница Сачева, кметът на Добрич Йордан Йорданов, председателят на Българската стопанска камара Радосвет Радев, ръководители на професионални гимназии и други образователни институции на територията на Област Добрич, както и представители на местния бизнес.

Делегация от руския град Тамбов ще посети Добрич
2019-05-08 | Община град Добрич, бул. България 12, Добрич, Bulgaria
Делегация от руския град Тамбов ще посети Добрич и ще се срещне с представители на добричкия бизнес и местната власт. Срещата ще се състои на 8 май 2019 г., от 15.00 часа, в сградата на Община Добрич, и в нея ще участват кметът на Община град Добрич Йордан Йорданов, зам.-кметът „Финанси и общинска собственост“ Елка Димова, Петър Енев – директор на дирекция „Икономическо развитие, европейски фондове и обществени поръчки“, Катя Алексиева – секретар на Стопанска камара – Добрич, главният секретар на Търговско-промишлена палата Добрич – Герман Германов, и представител на „Добрички панаири“.
Руската делегация е в състав:

Алексей Марковский – председател на комитета по инвестиции и стратегически проекти към администрацията на град Тамбов
Олга Полетова – консултант в комитета по инвестиции и стратегически проекти към администрацията на град Тамбов
Анна Курманова – председател на комитета по управление на общински имоти на град Тамбов
Виктор Пчелинцев – генерален директор на ООО «РеАЛ»
Леван Кулалагашвили – зам.-генерален директор на ООО «РеАЛ»
Гайк Амбарцумян – старши мениджър по реклама в ООО «РеАЛ»

Очаква се в срещата да се включи и бившият председател на ТПП-Тамбов, който в момента живее в България.
Срещата е с опознавателен характер и ще премине в свободна беседа между присъстващите, а целта е да се потърсят възможности за икономическо сътрудничество между градовете Тамбов и Добрич.
За контакт:
Валентина Димитрова
Главен експерт „Международно сътрудничество и Протокол“
Община град Добрич
+359 58 600 416
+359 894 62 80 90
www.dobrich.bg

ОС на Стопанска камара – Добрич
2019-03-22 10:00 - 13:00
Управителният съвет на сдружение „Стопанска камара – Добрич“ – Добрич, на основание чл. 26 от ЗЮЛНЦ свиква общо събрание, на 22.03.2019 г., в 10 ч., в Първа конферентна зала на хотел „България“, Добрич, пл. Свобода № 8, етаж „Мецанин“, при следния дневен ред:
1. отчет на управителния съвет;
2. отчет на контрольора;
3. приемане на насоки за дейността и бюджет за периода 2019 – 2023 г.;
4. приемане на изменения и допълнения на устава;
5. избор на управителен съвет и контрольор;
6. други.
При липса на кворум на основание чл. 27 от ЗЮЛНЦ общото събрание ще се проведе един час по-късно на същото място и при същия дневен ред. Материалите за общото събрание са на разположение на членовете на адрес: Добрич, пл. Свобода № 5, ет. 12, всеки работен ден от 9 до 17 ч.
Настоящата обява е публикувана в Държавен вестник ТУК
